**Aprob,**

**Nr. înreg. / / .2025 Ministru**

 **Mircea FECHET**

**Propun aprobarea**

**Secretar General**

**Alexandru AVRAM**

**Secretar General Adjunct**

**Győző István BÁRCZI**

**REFERAT DE APROBARE**

 **al bugetului de venituri şi cheltuieli pe anul 2025 pentru**

**Societatea Comercială Exploatare Sistem Zonal Prahova S.A.**

Ministerul Mediului, Apelor şi Pădurilor, potrivit Hotărârii Guvernului nr.43/2020 privind organizarea şi funcţionarea sa, cu modificările și completările ulterioare, are în coordonare Administraţia Naţională „Apele Române” care are sub autoritate operator economic cu capital integral de stat, pentru care, conform prevederilor art.4 alin.(1) lit.b) din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ – teritoriale sunt acţionari unici ori majoritari sau deţin direct ori indirect o participare majoritară, aprobată cu completări prin Legea nr.47/2014, cu modificările și completările ulterioare, este necesară întocmirea bugetelor de venituri şi cheltuieli şi aprobarea acestora prin ordin comun al operatorului principal de credite, al viceprim-ministrului ministrul finanţelor şi al ministrului muncii, familiei, tineretului și solidarităţii sociale.

 Proiectul de buget al S.C. Exploatare Sistem Zonal Prahova S.A a fost avizat de Adunarea Generală a Acţionarilor prin Hotărârea A.G.A. nr.247 /18.03.2025.

 Elaborarea bugetului de venituri şi cheltuieli pe anul 2025 al S.C. Exploatare Sistem Zonal Prahova S.A., societate la care acţionar unic este Administraţia Naţională „Apele Române”, având ca obiect de activitate tratarea şi distribuţia apei, are la bază :

* nivelul preliminat al realizărilor pentru anul 2024;
* bugetul este construit pe baza obligaţiilor contractuale angajate în anul 2025;
* nivelul estimat al veniturilor este corelat cu cel al cheltuielilor, rezultatul brut fiind pozitiv;
* nivelul total al cheltuielilor a fost estimat funcţie de necesarul de materiale şi servicii in vederea desfăşurării in condiţii de eficienţă a activităţii;
* nivelul stabilit prin acte normative pentru costuri ce sunt prevăzute în legi speciale;
* nivelul şi structura cheltuielilor au fost estimate având în vedere nivelul cheltuielilor materiale, consumurile specifice normate, prevederilor legale privind amortizarea mijloacelor fixe, contribuţiile stabilite de lege aferente drepturilor salariale, precum şi cele referitoare la nivelul taxelor şi impozitelor;
* fundamentarea indicatorilor din propunerea de BVC 2025 s-a făcut pe baza principiului prudentei si al continuitatii activitatii, în condiții de eficienta economica in dimensionarea resurselor financiare necesare finanțării întregii activități;
* nivelul cheltuielilor de personal a fost fundamentat având la bază numărul de salariaţi pentru anul 2025 de 264 de persoane și prevederile Ordonanţei de urgență a Guvernului nr.156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu completările ulterioare, respectiv ale art.XXXIV, alin.(1) și alin.(7);
* cheltuielile de natură salarială programate în bugetul de venituri și cheltuieli pentru anul 2025 sunt prognozate conform prevederilor legale, astfel:

- cu sumele reprezentând cheltuielile cu salarii aflate în plată la 30 noiembrie 2024 pentru personalul realizat la finele anului 2024 (258 salariaţi), respectiv 1.759.400 lei/ luna x 12, conform art.XXXIV, alin.(1) din Ordonanța de urgență a Guvernului nr.156/2024, cu completările ulterioare;

* cu sumele reprezentând creşteri ale caştigului mediu brut pe salariat datorate

majorării salariului de baza minim brut pe ţară garantat în plată potrivit prevederilor Hotărârii Guvernului nr.1506/2024;

- cu sumele reprezentând cheltuieli cu salariile pentru 6 posturi vacante la finele anului 2024, potrivit prevederilor art.XXXIV, alin.(7) din Ordonanța de urgență a Guvernului nr.156/2024, cu completările ulterioare.

La 31.12.2024 societatea nu înregistrează plăţi restante și nici nu are programat pentru anul 2025.

 Societatea S.C. Exploatare Sistem Zonal Prahova S.A isi propune pentru anul 2025 un rezultat brut de 2.750 mii lei.

Cheltuielile totale aferente veniturilor totale înscrise în bugetul de venituri şi cheltuieli reprezintă limita maximă. În cazul în care, în execuţie se înregistrează depăşiri sau nerealizări ale veniturilor totale aprobate se pot efectua cheltuieli totale proporţional cu gradul de realizare a veniturilor totale cu încadrarea în indicatorii de eficienţă aprobaţi. Nivelul cheltuielilor de natură salarială, precum şi numărul de personal la finele anului, aprobat prin bugetul de venituri şi cheltuieli reprezintă limite maxime ce nu pot fi depăşite.

 Anexa nr.1 la buget prevede pentru anii 2025 - 2027 creșteri de venituri, de productivitate, profit, fără înregistrarea de plăți restante, creanţe restante, în condiţiile menţinerii aceluiaşi număr mediu de salariaţi și câștig mediu lunar pe salariat.

În perioada de consultare publică conform Legii nr.52/2003 privind transparenţa decizională în administraţia publică, republicată, cu completările ulterioare, vă comunicăm că nu au fost observaţii sau propuneri asupra proiectului de ordin pentru aprobarea bugetului de venituri și cheltuieli pe anul 2025 al S.C. Exploatare Sistem Zonal Prahova S.A.

Faţă de cele de mai sus vă supunem spre elaborare proiectul de ordin de aprobare al bugetului de venituri şi cheltuieli pe anul 2025 pentru S.C. Exploatare Sistem Zonal Prahova S.A. pe care, dacă sunteţi de acord, vă rugăm să-l aprobaţi.

**ADMINISTRAȚIA NAȚIONALǍ „APELE ROMȂNE”**

**Director General**

Sorin LUCACI

**Director Economic**

Liliana MICHINECI